กรมอุตุนิยมวิทยา แจ้งเตือนฝนตกหนักบริเวณภาคใต้ คลื่นลมแรง ประเทศไทยตอนบนอากาศเย็นต่อเนื่อง
นางสาวชมภารี ชมภูรัตน์ อธิบดีกรมอุตุนิยมวิทยา กล่าวว่า ได้ออกประกาศแจ้งเตือนฝนตกหนักบริเวณภาคใต้และคลื่นลมแรงบริเวณอ่าวไทย จากร่องมรสุมตะวันออกเฉียงเหนือที่พัดปกคลุมอ่าวไทย ภาคใต้ และทะเลอันดามันมีกำลังแรง ทำให้บริเวณภาคใต้ตอนล่างมีฝนตกหนักและฝนตกสะสม บริเวณจังหวัดสงขลา ปัตตานี ยะลา และนราธิวาส ขณะที่คลื่นลมบริเวณอ่าวไทยมีคลื่นสูง 2-4 เมตร บริเวณที่มีฝนฟ้าคะนองมีคลื่นสูงมากกว่า 4 เมตร ขอให้ชาวเรือเดินเรือด้วยความระมัดระวังและหลีกเลี่ยงเดินเรือบริเวณที่มีฝนฟ้าคะนอง เรือเล็กบริเวณอ่าวไทยควรงดออกจากฝั่ง ส่วนผู้ที่อาศัยชายฝั่งให้ระมัดระวังอัตรายจากคลื่นที่ซัดเข้าหาฝั่ง ส่วนบริเวณทะเลอันดามันมีคลื่นสูง 1 - 2 เมตร   สำหรับช่วงวันที่ 31 มกราคม  - 4 กุมภาพันธ์ 2566 มวลอากาศเย็นกำลังแรงปกคลุมประเทศไทยตอนบนทำให้อุณหภูมิลดลงโดยเฉพาะภาคเหนืออุณหภูมิลดลง 1-3  องศาเซลเซียส ส่วนภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ตอนบนมีอากาศเย็น ขอให้ประชาชนดูแลรักษาสุขภาพจากอากาศที่หนาวเย็นลง รวมถึงระวังอันตรายจากอัคคีภัยที่อาจเกิดขึ้นเนื่องจากสภาพอากาศแห้ง พร้อมระมัดระวังการสัญจรผ่านบริเวณที่หมอก